
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01013/2014-04
05.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 05.09.2014. године, донела је

О Д Л У К У

о акредитацији студијског програма
специјалистичких струковних студија
Утврђује се да ВИСОКА ТУРИСТИЧКА ШКОЛА СТРУКОВНИХ  СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT БУЛ.ЗОРАНА ЂИНЂИЋА 152А Н.БЕОГРАД,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104266365, Матични број: 17642162,  испуњава прописане стандарде за акредитацију студијског програма: специјалистичке струковне студије – ЕКОНОМИЈА И ТУРИЗАМ са 2 модула: управљање у туризму и менаџмент организатора путовања у оквиру поља друштвено-хуманистичких наука и то за упис 108 (стоосам) студената у прву годину у седишту Установе, за извођење наставе на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ТУРИСТИЧКА ШКОЛА СТРУКОВНИХ  СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT БУЛ.ЗОРАНА ЂИНЂИЋА 152А Н.БЕОГРАД,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 12.06.2014. године поднела захтев за акредитацију студијског програма специјалистичке струковне студије – ЕКОНОМИЈА И ТУРИЗАМ са 2 модула: управљање у туризму и менаџмент организатора путовања у оквиру поља друштвено-хуманистичких наука под бројем 612-00-01013/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ТУРИСТИЧКА ШКОЛА СТРУКОВНИХ  СТУДИЈА и предлог одлуке, достављени су Комисији за акредитацију и проверу квалитета.
Студиски програм покрива два модула:
Модул 1 – Управљање у туризму

Модул 2 – Менаџмент организатора путовања
Студијски програм припада пољу друштвено-хуманистичких наука и области економских наука што је у складу са законом и листом области коју је утврдио  Национални савет. Назив диломе СПЕЦИЈАЛИСТА СТРУКОВНИ ЕКОНОМИСТА је у складу са листом звања коју је утврдио Национални савет, а дужина студија 1 година је у складу са законом.

Програм је прихваћен 06.06.2014. године од стране Наставног већа Школе. 

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60.

Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе              www. vtsss.visokaturistica.edu.rs.

Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. 
Активна настава по годинам:

I.  година – активна настав 20 часова недељно или 600 часова годишње, а предавања 10 часова недељно или 50%

Од укупног броја предмета 11; 5 је обавезних, а осталих 6 студент бира са листе од 12 изборних предмета, при чему је изборност 48,33%. У курикулуму је предвиђена стручна пракса 3 бодова и специјалистички рад 5 ЕПСБ по модулу. 
Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Установа је приложила описе везане за завршни рад и стручну праксу.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са 6 програма иностране високошколске установе: 

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине.  
Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Установа реализује 2 студијских програма ОСС и ССС са 1.308 студената. Просечно оптерећење наставника је 6,4 часова недељно, сарадника 9,46 часова недељно. Наставници запослени са пуним радним временом држе 90,04% наставе.

Укупан број наставника је довољан да покрије укупан број часова наставе на студијском програму.  У реализацији студијског програма основних струковних студија Економија и туризам укључено је 19наставника (од чега је 15 наставника са пуним радним временом, 3 у допунском и 1 са мање од 100% ангажовања) и за све су дате копије радних књижица, уговори и сагласности). Просечно оптерећење наставника на студијском програму је 1,42 часа недељно. Нема наставника са ангажовањем већим од 12 часова недељно. Наставници запослени са пуним радним временом држе 83,33% предавања.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 9 сарадника од тога 6 са пуним радним временом и 3 са допунским је довољан да покрије укупан број часова наставе на студијском програму. Просечно оптерећење на студијском програму је 3,56 часова недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 
Структура простора је: амфитеатри 4 – 98/112/149/300 места, учионице 3 по 30 места, компјутерска лабораторија 1 са 30 места, библиотека 1 са 10 места, читаоница 20 места, свечана сала 56 места, кабинети за наставнике 11 са 56 места, зборница 6 места, студентска служба 5 места, секретаријат – секретар, рачуноводство, пословни секретар, техничка служба, скриптарница 10 места, студентски парламент 6 места. Укупно 856 + 92 места.

Обезбеђен је одговарајући простор за извођење наставе. Укупна бруто површина износи 3.797,94 м2 или 2,46 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. 

На студијском програму уписује се 108 студената годишње или укупно 108 студената. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Високошколска установа је обезбедила покривеност предмета одговарајућом уџбеничком литературом са укупно 107 библиотечке јединице, уџбеника 67. Обезбеђена је опремљеност училима и помоћним наставним средствима за нормално одвијање наставног процеса (166 јединица научне опреме).

Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 7 чланова из реда: наставника, сарадника, ненаставног особља и студената. Установа је увела систем квалитета ИСО 9000. 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ТУРИСТИЧКА ШКОЛА СТРУКОВНИХ  СТУДИЈА  за студијски програм специјалистичке струковне студије – ЕКОНОМИЈА И ТУРИЗАМ са 2 модула: управљање у туризму и менаџмент организатора путовања у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е
О АКРЕДИТАЦИЈИ студијског програма
СПЕЦИЈАЛИСТИЧКИХ струковних студија

ВИСОКА ТУРИСТИЧКА ШКОЛА СТРУКОВНИХ  СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT БУЛ.ЗОРАНА ЂИНЂИЋА 152А Н.БЕОГРАД,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104266365, Матични број: 17642162, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  специјалистичке струковне студије – ЕКОНОМИЈА И ТУРИЗАМ са 2 модула: управљање у туризму и менаџмент организатора путовања у оквиру поља друштвено-хуманистичких наука и то за упис 108 (стоосам) студената у прву годину у седишту Установе, за извођење наставе на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

